Paula Herzberger
Paula Herzberger (Sisak 1906 – Istra, 1945 ili 1946), jugoslavenska pjevačica i glumica.

Biografija 
Paula Herzberger je rođena 1906 godine u Sisku u židovskoj porodici. 1929 završila je glumačku školu, te je iste godine po prvi put nastupila u Hrvatskom narodnom kazalištu (HNK) u Zagrebu u ulozi dječaka Rake u komediji Branislava Nušića "Gospođa ministarka". Paula je isprva bila honorarni član drame, a od 1932 i stalni član. Unatoč preporuci uredništva tjednika "Hrvatska garda", 29. 5. 1941 režim Nezavisne Države Hrvatske (NDH) joj je odbio molbu upućenu "Ustaškom redarstvenom povjerenstvu" za oslobođenje od nošenja žute Davidove zvijezde na odjeći. Čini se da je Paula uspjela preživjeti Holokaust zahvaljujući pomoći šogora, supruga svoje sestre Helene, ustaškog poručnika Franje Ivaniček. Navodno je jedno kratko vrijeme bila sa partizanima, da bi po završetku Drugog svjetskog rata opet dobila angažman u HNK-u. No Komunistička partija Jugoslavije (KPJ) ubrzo, zbog nekih Paulinih izjava, traži njezin premještaj iz Zagreba. Nakon toga je prema nekim izvorima pokušala pobjeći iz FNR Jugoslavije, ali je prilikom bijega smrtno stradala u Istri pri prelasku granice FNR Jugoslavije sa Italijom. Prema nekim drugim izvorima Paula je 1949 bila premještena u Bjelovar.

Reference

Literatura 
 

Biografije, Sisak
Jugoslavenski Jevreji
Austrougarski Jevreji
Jugoslavenske pjevačice
Jugoslavenske filmske glumice
Jugoslavenski teatarski glumci